ארז קומרובסקי

ארז קומרובסקי (נולד ב-5 באוגוסט 1962) הוא שף, אופה, מחבר ספרי בישול ומנחה סדנאות בישול ואפייה ישראלי. התפרסם כשהקים את רשת בתי הקפה והמאפיות "לחם ארז" והיה מבעליה. כיום הוא מפעיל בית ספר לבישול גלילי בביתו שבישוב מתת ובעלים שותף בקייטרינג ארז וחנן. קומרובסקי נולד בתל אביב. בצה"ל שירת בחטיבה 7 של חיל השריון ובמלחמת לבנון הראשונה לחם כמפקד טנק. אחרי הצבא למד בישול בפריז, ביפן, שם התמחה בבישול ארוחת הקייסקי המסורתית, ובסן פרנסיסקו. לאחר שובו לישראל ניהל חברת קייטרינג, "הסטודיו לבישול פוטוריסטי". בין 1989 ל-1994 חי בסן פרנסיסקו, שם התמחה בבישול בסגנון פיוז'ן ובאפיית לחמי שאור בפריז אצל ליונל פואלן. ב-1996 הקים את "לחם ארז" כמאפייה בהרצליה, עם שותפו אילן רום, בשנת 2003 מכרו מחצית ממניות הרשת לאיש העסקים גיורא נפתלי, מבעלי "מי עדן", וכן לפרופ' חיים בן שחר (חב"ש). ב-2007 נמכרו כל מניות "לחם ארז" לחברת "קפה קפה", ומאז אין לו עמה שום קשר (הזיכיון נמצא בבעלותו של בעלי רשת "קפה קפה", איש העסקים רונן נמני). קומרובסקי יזם ב-2002 מבצע עם האגודה לזכויות האזרח, שבו מכר לחמניות בצורת כף יד, אשר הרווח ממכירתן עבר לאגודה תחת הסיסמה: "נותנים יד לזכויות האדם". קומרובסקי היה מעורב גם בעתירה לבג"ץ, יחד עם עמותת הרוב הציוני, בנושא חוק חג המצות (איסורי חמץ), האוסר על מכירת דברי חמץ ביישובים בעלי רוב יהודי במהלך חג הפסח. בספריו, כתבותיו ובראיונות עמו הוא מביע תמיכה גם במטבח אורגני ומקומי, ורבים מן המאכלים הנמכרים ב"לחם ארז" הם אורגניים. לאורך השנים פרסם כתבות, טורים אישיים ומתכונים בעיתון "גלובס" ובאתר "ynet" והשתתף בתוכניות טלוויזיה ובפרסומות. ב-2008 עלתה בערוץ 10 התוכנית "בישול גלילי", תוכנית בישול בהנחייתו. החל משנת 2019 השתתף כאחד מצוות השופטים של סדרת הטלוויזיה "משחקי השף". בפברואר 2022 הודיע על פרישתו מהסדרה, בעקבות תחקיר עיתונאי שטען להטרדות מיניות מצדו. ב-2019 פתח מסעדה בשם "מינט" בעיר ניו יורק בסגנון "פאסט קז'ואל", מטבח ישראלי מודרני במחיר נגיש. קומרובסקי מתגורר במתת שבגליל עם בן זוגו, מיכאל גלוזמן, פרופסור חבר לספרות באוניברסיטת תל אביב. הוא מטפח סביב ביתו בוסתן לירקות מאכל. בעבר התגורר בתל אביב ובכליל. השף הקטן - אגדה של מטבח, הוצאת לחם ארז (ספר בישול לילדים) בישול ישראלי פשוט וטרי ספר הגריל, עם אבי גנור וקרן הנדלר-קרמרמן בהוצאת "RUNNING PRESS USA" שנה בצלחת, בהוצאת עם עובד, תשס"ח 2008 - סיפורים על אוכל ובישול ממתת שבגליל, כפי שפורסמו לראשונה במוסף G של גלובס ארז קומרובסקי מבשל ואופה, הוצאת כתר, 2011 ספר האפייה של ארז קומרובסקי, הוצאת כתר, 2013 אפייה מהירה עם ארז קומרובסקי, הוצאת כתר, 2016 ארז קומרובסקי אתר הבית של בי"ס לבישול גלילי צחי כהן, הלחם של ארז - הצצה לעולמו של אופה צמרת, באתר ynet, 16 ביולי 2006 אביבה לורי, אם אין לחם, באתר הארץ, 11 בספטמבר 2008 ורד לי, ספריות - ארז קומרובסקי, באתר הארץ, 14 באוקטובר 2008 יעל גרטי, "שנה בצלחת": על ספרו של ארז קומרובסקי, באתר ynet, 20 בנובמבר 2008 קובי מידן, ‏"אנשים בלילה" עם ארז קומרובסקי, באתר iCast‏, 8 בדצמבר 2013 מרב סריג, שירי כץ, ‏המוציא לחם: ארז קומורובסקי ילמד אתכם להפסיק לפחד משמרים, באתר "Time Out ישראל", 16 בפברואר 2016 יעל רייף, עכבר העיר אונליין, הרגע שבו ארז קומרובסקי ויתר על השמרים, באתר הארץ, 18 בפברואר 2016 ריטה גולדשטיין, ‏שנת השבתון של ארז קומרובסקי, באתר ‏מאקו‏, 30 ביוני 2016 An Israeli Chef Looks to the Landscape, באתר הניו יורק טיימס, 8 בספטמבר 2017 יהודה נוריאל, השף סלבס הם פלקט, באתר "ידיעות אחרונות", 23 באוקטובר 2018 אלון הדר, סנדוויץ' אמריקאי, באתר "ידיעות אחרונות", 13 בפברואר 2019 ערן לאור, כשהתחלתי להיות טבח, זה נחשב יותר גרוע מאינסטלטור, באתר הארץ, 12 באפריל 2021 גבי בר־חיים, היד שמנענעת את האריסה, באתר "ידיעות אחרונות", 11 ביוני 2021 ארז קומרובסקי (1962-), דף שער בספרייה הלאומית רן בוקר, בצל ההאשמות על הטרדות מיניות: ארז קומרובסקי עוזב את "משחקי השף", באתר ynet, 25 בפברואר 2022 ארז קומרובסקי פתח את מסעדת "מינט" בניו יורק, באתר ynet, 31 בינואר 2019